OpenLLM-France/wikimedia huggingface dataset:
# Figures de calidoscopi

Figures de calidoscopi és la primera novel·la de Ramon Solsona publicada l'any 1989. És una novel·la calidoscòpica en el sentit de que intenta plasmar en les pàgines del llibre els jocs de miralls i la fantasia de les figures que canvien contínuament en un calidoscopi, en aquest cas combinant, alternant, superposant, etc. diferents històries, presentades a vegades en desordre cronològic, amb la idea de sorprendre el lector o bé de posar-li un parany de la múltiple realitat.

## Argument de l'obra

La novel·la explica la història d'Isabel Corbella el dia que dona per tancat un dels capítols de la seva vida, en acabar la darrera jornada escolar. El fet de treure's per última vegada l'uniforme escolar es converteix en un ritual iniciàtic davant de les perspectives que es presenten per la resta de la seva vida. El calidoscopi que té a les mans dibuixa l'atzar de possibilitats diverses i la noia multiplica les expectatives de futur en una àmplia gamma de possibilitats i hipòtesis. Hi ha diferents Isabels superposades, però sempre es tracta de la mateixa Isabel Corbella davant d'un capriciós calidoscopi que no s'atura de reflectir escenes, imatges i alternatives de l'avenir.

## Sinopsi de la novel·la

| « | ¿Seria ella la primera a tastar les delícies de l'amor? ¿Sota quines mans s'estremiren aquelles formes ja fetes? L'amor, la salut, la feina són fils amb què la vida va trenant biografies. Però sempre s'hi entremescla un fil invisible, un company de viatge enigmàtic: l'atzar. Aquesta és la novel·la de les petites casualitats, dels encontres fortuïts, dels noencontres, dels cops amagats que la roda de la fortuna reserva a Isabel Corbella, que als setze anys interroga l'avenir mentre es mira al mirall. Així, com una reflexió sobre l'atzar i sobre la naturalesa de les relacions humanes, Ramon Solsona ens presenta aquestes Figures de calidoscopi: una novel·la que sorprèn per l'habilitat amb què apareixen travats en una estructura sòlida i coherent tots els materials heterogenis, i que captiva per l'absoluta fluïdesa amb què l'autor maneja una gran diversitat de registres lingüístics i de recursos formals. | » |
| — Sinopsi de Figures de calidoscopi" |||

## Edició

* Ramon Solsona. Figures de calidoscopi (Rústega cosida). 5a. Quadrens Crema, 1989, p. 312. ISBN 978-84-7727-035-5.

## Referències

* 1 2 3 «Figures de calidoscopi». Diccionari de la literatura catalana. Barcelona: Grup Enciclopèdia Catalana.
* ↑ Bernat Puigtobella. «Calidoscopi pianístic». Núvol, 11-03-2019. [Consulta: 18 abril 2020].
* ↑ Associació d'escriptors en llengua catalana. «Ramon Solsona - Figures de calidoscopi». [Consulta: 18 abril 2020].
* ↑ «El metall impur». Edicions Proa. [Consulta: 18 abril 2020].
* ↑ Quaderns Crema. «Ramon Solsona - Figures de calidoscopi». [Consulta: 18 abril 2020].
# Fokker F.III

El Fokker F.III va ser una aeronau monoplà d'un sol motor amb ala alta produït en la dècada de 1920 pel fabricant aeronàutic holandès Fokker. Era un desenvolupament del Fokker F.II i podia portar cinc passatgers. L'avió també es va fabricar sota llicència a Alemanya com el Fokker-Grulich F.III. i es van construir més de 70 aparells entre Holanda i Alemanya.

## Referències

* 1 2 Jackson, Robert. La enciclopedia de la aviación (en castellà). Arganda del Rey: Edimat Libros, S.A., 2014, p. 219. ISBN 9788497941983.
* ↑ de Leeuw, pp.22-29, p.181-2

### Bibliografia

* de Leeuw, Rene. Fokker Commercial Aircraft: From the F. I of 1918 Up to the Fokker 100 of Today (1994).
* Weyl, A.R. Fokker: The Creative Years. London: Putnam, 1965. ISBN 0-85177-817-8.

## Enllaços externs

* «The Fokker F III Commercial Monoplane» (PDF). Flight, XIII, 21, 26-05-1921, pàg. 355–359. No. 648 [Consulta: 25 abril 2012]. Contemporary technical description of KLM's Fokker F.III with Siddeley Puma engine, including photographs and drawings.
# Fiódorovka

«Fiódorovka» té aquests significats:
* Fiódorovka (Kursk), localitat de l'óblast de Kursk, a Rússia
* Fiódorovka (Kémerovo), localitat de l'óblast de Kémerovo, a Rússia
* Fiódorovka (Lípetsk), localitat de l'óblast de Lípetsk, a Rússia
* Fiódorovka (Mordòvia), localitat de la república de Mordòvia, a Rússia
* Fiódorovka (Tula), localitat de l'óblast de Tula, a Rússia
* Fiódorovka (Astracan), localitat de l'óblast d'Astracan, a Rússia
* Fiódorovka (Volgograd), localitat de l'óblast de Volgograd, a Rússia
* Fiódorovka (Vladímir), localitat de l'óblast de Vladímir, a Rússia
* Fiódorovka (Líssie Gori), localitat de l'óblast de Saràtov, a Rússia
* Fiódorovka (Mokroús), localitat de l'óblast de Saràtov, a Rússia
* Fiódorovka (Oriol), localitat de l'óblast d'Oriol, a Rússia
* Fiódorovka (Bíkovo), localitat de l'óblast de Volgograd, a Rússia
* Fiódorovka (Jírnovsk), localitat de l'óblast de Volgograd, a Rússia
* Fiódorovka (Briansk), localitat de l'óblast de Briansk, a Rússia
# Footville

Footville és una població dels Estats Units a l'estat de Wisconsin. Segons el cens del 2000 tenia 788 habitants.

## Demografia

Segons el cens del 2000, Footville tenia 788 habitants, 310 habitatges, i 222 famílies. La densitat de població era de 307,3 habitants per km².
Dels 310 habitatges en un 33,9% hi vivien nens de menys de 18 anys, en un 55,8% hi vivien parelles casades, en un 11,9% dones solteres, i en un 28,1% no eren unitats familiars. En el 23,5% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,97.
Per edats la població es repartia de la següent manera: un 25% tenia menys de 18 anys, un 8,9% entre 18 i 24, un 28,7% entre 25 i 44, un 23,5% de 45 a 60 i un 14% 65 anys o més.
L'edat mediana era de 38 anys. Per cada 100 dones de 18 o més anys hi havia 92,5 homes.
La renda mediana per habitatge era de 47.768 $ i la renda mediana per família de 55.833 $. Els homes tenien una renda mediana de 37.344 $ mentre que les dones 26.985 $. La renda per capita de la població era de 21.688 $. Aproximadament el 2,9% de les famílies i el 3,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Footville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Footville». American Fact Finder. Oficina del Cens dels Estats Units, 12-01-2010.
# Footwork Arrows

Footwork fou una escuderia de Fórmula 1 que va disputar el campionat del món de F1.
Wataru Ohashi va comprar a la fi de la temporada 1990 la part majoritària d'Arrows i li va canviar el nom pel de Footwork. L'escuderia va ser venuda el 1996 a Tom Walkinshaw que la va tornar a anomenar Arrows.

## A la F1

* Debut: Gran Premi dels Estats Units del 1991
* Curses disputades: 97
* Victòries: 0 (1 cop 3r. com a millor resultat)
* Pole positions: 0
* Voltes Ràpides: 0
* Punts aconseguits al Camp. Mundial: 25
* Ultima cursa disputada: Gran Premi del Japó del 1996
# Johntomaïta

La johntomaïta és un mineral de la classe dels fosfats, que pertany al grup de la bjarebyita. Rep el seu nom de John Toma (1954-), qui va descobrir el mineral.

## Característiques

La johntomaïta és un fosfat de fórmula química BaFe₂$^{2+}$Fe₂$^{3+}$(PO₄)₃(OH)₃. Va ser aprovada com a espècie vàlida per l'Associació Mineralògica Internacional l'any 1999. Cristal·litza en el sistema monoclínic. S'acostuma a trobar en grups de prismes monoclínics de color negre verdós, d'entre 0,3 a 1 mil·límetre de longitud. La seva duresa a l'escala de Mohs és 4,5.
Segons la classificació de Nickel-Strunz, la johntomaïta pertany a «08.BH: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 1:1» juntament amb els següents minerals: thadeuïta, durangita, isokita, lacroixita, maxwellita, panasqueiraïta, tilasita, drugmanita, bjarebyita, cirrolita, kulanita, penikisita, perloffita, bertossaïta, palermoïta, carminita, sewardita, adelita, arsendescloizita, austinita, cobaltaustinita, conicalcita, duftita, gabrielsonita, nickelaustinita, tangeïta, gottlobita, hermannroseïta, čechita, descloizita, mottramita, pirobelonita, bayldonita, vesignieïta, paganoïta, jagowerita, carlgieseckeïta-(Nd), attakolita i leningradita.

## Formació i jaciments

Va ser descoberta a la mina Spring Creek, a Wilmington, a la carena de Flinders, a Austràlia Meridional (Austràlia), l'únic indret on ha estat trobada. Sol trobar-se associada a altres minerals com: fluorapatita, childrenita, eosforita, rockbridgeïta, frondelita, hureaulita, fairfieldita, ludlamita, jahnsita-whiteïta, goethita, òxids de manganès i quars.

## Referències

* ↑ «Johntomaite» (en anglès). Mindat. [Consulta: 24 setembre 2016].
* ↑ «Johntomaite» (en anglès). Handbook of Mineralogy. [Consulta: 24 setembre 2016].
# Melilotus

Melilotus és un gènere de plantes amb flors de la família de les fabàcies. Els seus membres són plantes cultivades o bé males herbes dels camps cultivats. Són espècies originàries d'Europa i Àsia, i actualment s'han estès per tot el món.

## Usos

Els Melilotus són aliment de diverses larves de lepidòpters, com les del gènere Coleophora.
Es fan servir sovint com a adob verd perquè, colgant-les, les plantes retornin al sòl el nitrogen que han fixat els microorganismes simbiòtics de les seves arrels. Precisament, una de les espècies de Rhizobium s'anomena Rhizobium meliloti.

## Anticoagulant

Aquest llegum és comunament conegut per la seva olor dolça, causada per la presència de cumarina als seus teixits. La cumarina, tot i que és responsable de l'olor dolça del fenc i de l'herba acabada de segar, té un sabor amarg, i, com a tal, possiblement actua com un mitjà de la planta per desincentivar el consum dels animals. Els fongs (incloent-hi Penicillium, Aspergillus, Fusarium, i Mucor) poden convertir la cumarina en dicumarol, un tòxic anticoagulant. En conseqüència, el dicumarol es pot trobar en el melilot en descomposició, i va ser la causa de l'anomenada malaltia melilot, descrita per Frank Schofield en el bestiar en la dècada de 1920 i estudiada, en la dècada de 1940, per Karl Paul Link i el seu equip, que van descobrir la warfarina. Algunes varietats del melilot (trèvol dolç) s'han desenvolupat amb baix contingut de cumarina i són més segurs per al farratge i l'ensitjat

## Taxonomia

Als Països Catalans són espècies autòctones les següents:Melilotus altissima, M. neapolitana, M. indica, M. italica, M. alba, M. sicula, M. infesta, M. sulcata, M. segetallis, M. elegans i M. officinalis.
* Melilotus albus
* Melilotus altissimus
* Melilotus dentatus
* Melilotus elegans
* Melilotus hirsutus
* Melilotus indicus
* Melilotus infestus
* Melilotus italicus
* Melilotus macrocarpus
* Melilotus messanensis
* Melilotus neapolitanus
* Melilotus officinalis
* Melilotus polonicus
* Melilotus segetalis
* Melilotus serratifolius
* Melilotus speciosus
* Melilotus suaveolens
* Melilotus sulcatus
* Melilotus tauricus
* Melilotus wolgicus

## Referències

* ↑ «Phytochemicals.info:Coumarin». [Consulta: 26 novembre 2011].
* ↑ Edwards WC, Burrows GE, Tyr RJ: 1984, Toxic plants of Oklahoma:clovers. Okla Vet Med Assoc 36:30-32.
* ↑ «Dicoumarol (moldy sweet clover) toxicosis in a group of Holstein calves». J Vet Diagn Invest 7:420-422, 1995.
* ↑ Overman, R. S .; Stahmann, M. A .; Huebner, C. F .; Sullivan, W. R .; Spero, L .; Doherty, D. G .; Ikawa, M .; Graf, L. H .; Roseman, S .; Link, K. P. «[http: //www.jbc.org/content/153/1/5.full. pdf Studies on the hemorrhagic sweet clover disease. III. Anticoagulant activity and structure in the 4- hydroxycoumarin group]». Journal of Biological Chemistry, 153, 1944, pàg. 5-24.
* ↑ «Sweet clovers: What is the difference between yellow sweet clover and white sweet clover?».
* ↑ Flora dels Països catalans Bolòs i Vigo Barcelona 1980

## Enllaços externs

* ILDIS as of November 2005
# Volant (document)

Un volant és un document resumit en un full de paper (de vegades la meitat d'una quartilla tallada longitudinalment) en la qual es mana, recomana, demana, pregunta o es fa constar alguna cosa en termes precisos i resumits, per fer-ne ús dins d'una institució o organisme o per gaudir d'un servei dintre o fora del seu entorn.

## Tipus
### Per autoritzar o fer constar algun fet o cosa

    Generalment, un volant s'utilitza per moviments interns dins d'un organisme o institució per accedir a algun servei extern sinó existeix internament, en aquest cas se sol lliurar un «volant d'autorització» per un altre lloc. Exemple: Volant mèdic, volant que dona el metge per fer una anàlisi; per anar a visitar un especialista, etc.. Aquest volant sol contenir:
* Data d'expedició i data d'utilització
* Especificació clara del concepte
* Segell de la institució o organisme
* Signatura de la persona que l'emet

### Com a certificació o per a demanar informació

    És bastant habitual que les institucions i organismes proporcionin volants als usuaris com a resum d'un certificat (o per facilitar l'entrada de dades)
* Volant d'empadronament: Per certificar les dades d'empadronament.
* Volant d'homologació de títol: Per omplir les dades per a un examen d'homologació de títol.

## Vegeu també

* Cupó
* Rebut
* Factura electrònica
* PNR, Localitzador
* Resguard
* Formulari
* Formulari web

## Referències

* ↑ «Volant de certificació d'empadronament». [Consulta: 12 agost 2012].
* ↑ www.educacion.gob.es. Volant d'homologació de títol.
Viccionari
# Volano (Trento)

Volano és un municipi italià, dins de la província de Trento. L'any 2007 tenia 2.955 habitants. Limita amb els municipis de Calliano, Nomi, Pomarolo i Rovereto.

## Administració

Llista d'alcaldes :
| Període | Identitat | Partit |
| 2005- | Francesco Mattè | Llista cívica |
# Vostotxni Sossik

Vostotxni Sossik - Восточный Сосык (rus) - és un khútor del krai de Krasnodar, a Rússia. Es troba a la vora esquerra del riu Sossika, afluent del Ieia. És a 17 km al sud-est de Staromínskaia i a 155 km al nord de Krasnodar.
Pertanyen a aquest khútor els khútors de Zàpadni Sossik, Vessioli, Mirni, Nàberejni, Storoji Pérvie i Storoji Vtórie.
# Vodice

Vodice és una ciutat del comtat de Šibenik-Knin, a Croàcia. Dona a la mar Adriàtica i té una població de 9.407 habitants.
És un destí turístic important, amb la majoria de la població que treballa a la indústria hotelera, com hotels, motels i pensions.
Vodice és el lloc de naixement de l'escriptor croat Ivo Brešan.
# We are the future

We are the future és un macroconcert produït per Quincy Jones el 16 de maig de 2004 al Circ Màxim de Roma per ajudar els nens en llocs en conflicte. El concert es va retransmetre per MTV i es va editar en DVD.

## Referències

* ↑ «Jones: Rome charity concert tough to plan» (en anglès). UPI, 13-05-2004. [Consulta: 10 gener 2022].

## Enllaços externs

* youtube
# Zhang Yu

Zhang Yu (xinès simplificat: 張瑜, pinyin: Zhāng Yú; Chaoyang, Liaoning, 12 de febrer de 1986) és una jugadora de bàsquet xinesa, juanyadora de la Lliga WCBA en set ocasions des de la temporada 2005-2006. Va competir als Jocs Olímpics d'Estiu de 2008 a Pequín. És la germana bessona de Zhang Wei, també jugadora de bàsquet. Ha guanyat la lliga amb els equips de Liaoning, Beijing Great Wall i Shanxi Xing Rui Flame.

## Referències

* ↑ «Zhang Yu». 2008teamchina.olympic.cn. Arxivat de l'original el 2012-02-27. [Consulta: 20 gener 2022].
* ↑ «Zhang Yu». Sports-Reference.com. Sports Reference LLC. [Consulta: 15 octubre 2016]. «Còpia arxivada». Arxivat de l'original el 2012-12-17. [Consulta: 28 març 2022].
* ↑ «女篮孪生姐妹张瑜张伟齐赴奥运 老大老二争上游». CCTV, 02-08-2008. [Consulta: 20 gener 2022].
# William Franke Harlings

William Franke Harlings (anglès: W. Franke Harling) (Londres, 18 de gener de 1887 - Sierra Madre, 22 de novembre de 1958)
fou un compositor de cinema angloamericà.

## Biografia

Harling va rebre la seva formació musical a la "Grace Choir Church School" de la ciutat de Nova York. Després va treballar com a organista i director de cor a l'Església de la Resurrecció de Brussel·les. Després va passar dos anys a l'Acadèmia Militar dels Estats Units a West Point. Allà va compondre l'himne "El Cos", i la marxa "West Point per sempre".
Harling, que apareix majoritàriament amb el nom abreujat W. Franke Harling en els directoris d'empleats de cinema, va treballar principalment en l'empresa cinematogràfica als anys trenta i principis dels anys quaranta. El 1940 va rebre un Oscar per la seva participació en l'edició de música de cinema per al clàssic Western Stagecoach del director John Ford. Harling va morir a Sierra Madre, Califòrnia, i la seva tomba es troba al parc de la memòria "Forest Lawn" a Hollywood Hills.

## Referències

* ↑ Frederick Nolan: Lorenz Hart: Un poeta a Broadway. Oxford University Press 1995. ISBN 0-19-510289-4, pàgines 46-47.
* ↑ William Franke Harling a la base de dades Find a Grave

## Bibliografia

* Jürgen Wölfer i Roland Löper: “ El gran lèxic dels compositors de cinema. Els mags de l'acústica cinematogràfica - d'Ennio Morricone a Hans Zimmer ”. Schwarzkopf & Schwarzkopf, Berlín 2003, ISBN 3-89602-296-2 .
# Zimba-Mondia

L'equip Zimba-Mondia va ser un equip ciclista suís de ciclisme en ruta que va competir professionalment de 1967 a 1969, encara que el 1966 ja havia corregut alguna cursa. Va estar dirigit pels exciclistes Ferdi Kübler i Fritz Pfenninger. Va desaparèixer al fusionar-se amb l'equip G.B.C..

## Principals resultats

* Tour del Nord-oest de Suïssa: Peter Abt (1967), Louis Pfenninger (1969)
* Volta a Suïssa: Louis Pfenninger (1968)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Xavier Molina i Membrives

Xavier Molina i Membrives (Blanes, Selva, 31 de maig de 1967) és instrumentista de tenora, clarinet i saxo i compositor. És germà de Jordi Molina i Membrives.
Als nou anys comença a estudiar tenora i clarinet a la Banda i Cobles del Col·legi Santa Maria de Blanes. Des del 1992 formà part de la cobla-orquestra Marina, de la que la temporada 200-2001 esdevingué director musical. Va estudiar la tenora amb Ricard Viladesau, clarinet amb Enric Peraire; saxo, harmonia i combo a l'Escola de Música de Bellaterra amb Eladio Reinón i Mario Rossi. Va perfeccionar els estudis de saxo amb Bill Mc. Henry i els d'harmonia amb Lluís Vergés. El 1997 va presentar a Sant Celoni la seva primera sardana, Empenta.
Ha enregistrat diversos discs compactes com a músic d'estudi amb Santi Arisa, Club Super3, Jaume Sisa i Trivuc. També ha treballat en el camp publicitari i ha fet bandes sonores diverses com la de Subyudice. Compagina la seva tasca com a arranjador, compositor i instrumentista amb la docència. Ha format part dels projectes Km5tet, Jordi Molina sextet de tenores i Liquid trio. L'any 2007 va engegar dos projectes propis promoguts, amb l'afany d'evolucionar i realitzar projectes de qualitat: el quartet de saxos Gironsax i la big band Girona Jazz Project.

## Reconeixements

* L'any 2010 rep el Premi Enderrock en la categoria de Jazz com a «Millor Artista del 2009» amb el projecte de Guillermo Klein & Girona Jazz Project big band.
* L'any 2011 finalista del IV Concurs de Maquetes Sons de la Mediterrània.
* El 2013 nominat al millor disc de folk i noves músiques i també a la millor portada de disc als Premis Enderrock.
* El 2013 va rebre el Premi a l'Excel·lència Sardanista juntament amb el seu germà.

## Referències

* 1 2 3 Juvanteny, Montserrat «El músic blanenc Xavier Molina compon la seva primera sardana». Diari de Girona, 11-01-2002 [Consulta: 23 gener 2016].
* 1 2 «Xavier Molina i Membrives». Musicsperlacobla.cat. Musicsperlacobla. [Consulta: 23 gener 2016].
* ↑ Castillón, Xavier «Gironsax homenatgen en el «Toc & clàssic» Bach, Gershwin, Satie, Nino Rota i Piazzola». El Punt, 24-07-2009, pàg. 36 [Consulta: 23 gener 2016].
* ↑ «Xavier Molina, saxofonista i fundador de la Girona Jazz Project». FemGirona, 2013 [Consulta: 23 gener 2016].
* 1 2 Castillón, Xavier «Girona Jazz Project rep un premi pel projecte amb Klein i publica el disc «El camino»». El Punt, 16-03-2010, p. 32.
* 1 2 «Professor Xavi Molina». aulamusical.cat. Aulamusical. Arxivat de l'original el 31 de gener 2016. [Consulta: 25 gener 2016].
* ↑ Roqué Jutglà, Robert «Aplec internacional». Diari de Girona, 02-08-2013, pàg. 55.

## Enllaços externs

* Web Personal
* Llista de sardanes a Sardanista.cat
# Xevérnevo

Xevérnevo (en rus: Шевернево) és un poble de l'óblast de Tula, a Rússia, segons el cens del 2010 tenia 44 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Xgħajra

Xgħajra és un municipi del sud de Malta. Està situat a la costa nord, a l'est de la capital, i té una superfície d'1 km². El 2021 tenia 2.192 habitants.

## Referències

* ↑ «Malta: Division (Statistical Districts and Localities)» (en anglès), 26 març 2023. [Consulta: 17 febrer 2024].
# Xyrichtys wellingtoni

Xyrichtys wellingtoni és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 7,2 cm de longitud total.

## Distribució geogràfica

Es troba a l'illa de Clipperton.

## Referències

* 1 2 FishBase (anglès)

## Bibliografia

* Allen, G. R. & D. R. Robertson. 1995. Xyrichthys wellingtoni, a new species of wrasse (Labridae) from Clipperton Island, tropical eastern Pacific Ocean. Rev. Fr. Aquariol. v. 22 (nos. 3-4): 80-82.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Xyrichtys virens

Xyrichtys virens és una espècie de peix de la família dels làbrids i de l'ordre dels perciformes.

## Distribució geogràfica

Es troba al Pacífic sud-occidental i a l'est del Pacífic central.

## Referències

* ↑ The Taxonomicon (anglès)
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ángel Morales Vázquez

Ángel Morales Vázquez fou un anarcosindicalista espanyol. Militant de la CNT-FAI conegut amb el sobrenom de Velasco, fou nomenat Secretari General de la CNT l'octubre de 1945 després de la detenció de César Broto Villegas. Fou un dels organitzadors del plenari del 8 de maig de 1946 en el qual fou escollit com a nou secretari Lorenzo Iñigo Granizo. Fou arrestat a Madrid el 20 de novembre de 1947 juntament amb una vintena de membres del Comitè Nacional, entre ells Manuel Villar Mingo. Tancat al penal d'Ocaña, participà en la fuga de cenetistes de maig de 1948 en la qual serà greument ferit.
El 1965 fou un dels militants de la CNT que va signar acords amb el Sindicat Vertical (afer dels cincpuntistes).

## Enllaços externs

* Ángel Morales Vázquez a losdelasierra.info